**ZK/1-22/2020.**

 **Határozat: 156-157**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2020. július 30-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) Tanácstermében **2020. június 30-án** 09,31 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Dr. Szentgyörgyvölgyi Eszter jogi referens és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Stégli János és Végh Andor János képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó két napirendi pontra tett javaslatot, melyet ismertet:

**Napirend:**

**1. Zalakarosi Turisztikai Nonprofit Kft. társasági szerződés módosítása** Előadó: Novák Ferenc polgármester

**2. A 153/2020. (VII.23.) és a 154/2020. (VII.23.) számú képviselőtestületi ZÁRT
 határozatokban meghozott intézkedésekhez kapcsolódó kiegészítő döntésre
 javaslat** Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. Zalakarosi Turisztikai Nonprofit Kft. társasági szerződés módosítása** Előadó: Novák Ferenc polgármester

**2. A 153/2020. (VII.23.) és a 154/2020. (VII.23.) számú képviselőtestületi ZÁRT
 határozatokban meghozott intézkedésekhez kapcsolódó kiegészítő döntésre
 javaslat** Előadó: Novák Ferenc polgármester

Novák Ferenc: Javasolja, hogy a képviselőtestület rendelje el az elfogadott napirendben szereplő 2. számú napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

Szavazásra teszi fel a zárt ülés elrendelésére vonatkozó javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 156/2020. (VII.30.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 2. számú napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

**Napirend tárgyalása:**

**1. Zalakarosi Turisztikai Nonprofit Kft. társasági szerződés módosítása** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 157/2020. (VII.30.) számú határozata:**

1. Zalakaros Város Önkormányzat Képviselőtestülete javasolja a Zalakarosi Turisztikai Nonprofit Kft. taggyűlése részére, hogy a Zalakarosi Turisztikai Nonprofit Korlátolt Felelősségű Társaság társasági szerződése oly módon kerüljön módosításra, hogy a Zalakarosi Turisztikai Egyesület tag képviselőjeként – a megválasztott elnök- Üsztöke Botond Béla (lakcíme: 1037 Budapest, Körtvélyes utca 8.) kerüljön bejegyzésre.
2. Zalakaros Város Önkormányzat Képviselőtestülete felhatalmazza az alpolgármestert, hogy az Egyesület törvényes képviselőjének megváltozására tekintettel a határozat 1. pontjában rögzített álláspontot képviselje.
3. Zalakaros Város Önkormányzat Képviselőtestülete felhatalmazza az alpolgármestert a társasági szerződés és minden szükséges kapcsolódó cégirat aláírására.

Határidő: azonnal

Felelős: Czimondor Nándor alpolgármester

Operatív felelős: Csetneki Ügyvédi Iroda
 Kovács Szabolcs a Zalakarosi Turisztikai Nonprofit Kft. ügyvezetője

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 09,33 órakor bezárta és bejelenti, hogy a képviselőtestület 09,33 órától zárt ülés keretében folytatja tovább munkáját.

Kmft.

 Novák Ferenc Torma László

 Polgármester Aljegyző

 Stégli János Végh Andor János
 Jkv. hitelesítő Jkv. hitelesítő